Ministru kabineta rīkojuma projekta „Par valsts nekustamo īpašumu ieguldīšanu akciju sabiedrības „Latvenergo” pamatkapitālā” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma3. panta pirmās daļas 4.punkts nosaka, ka valsts vai pašvaldības nekustamo un kustamo mantu var atsavināt, ieguldot kapitālsabiedrības pamatkapitālā, un likuma 40.panta pirmā daļa nosaka, ka lēmumu par valsts mantas ieguldīšanu kapitālsabiedrības pamatkapitālā pieņem Ministru kabinets. Likuma „Par valsts un pašvaldību kapitāla daļām un kapitālsabiedrībām” 73.panta pirmā daļa pasaka, ka pamatkapitālu drīkst palielināt pamatojoties uz akcionāru sapulces lēmumu un likuma 76.panta pirmās daļas 9.punkts nosaka, ka tikai akcionāru sapulcei ir tiesības pieņemt lēmumus par pamatkapitāla palielināšanu. Saskaņā ar Ministru kabineta 2010.gada 23.marta noteikumu Nr. 271 „Ekonomikas ministrijas nolikums” 25.2.apakšpunktu, Ekonomikas ministrija ir kapitāldaļu turētāja akciju sabiedrībā „Latvenergo”.  |
| 2. | Pašreizējā situācija un problēmas |  2013.gada 31.maijā AS „Latvenergo” akcionāru sapulcē tika nolemts, ka nepieciešams ieguldīt AS „Latvenergo” pamatkapitālā valstij piederošos nekustamos īpašumus (404 zemes vienības un 4 ēkas), uz kuriem atrodas AS „Latvenergo” īpašuma objekti (ēkas un būves). Valsts zemes vienību ieguldīšana akciju sabiedrības "Latvenergo" pamatkapitālā ir nepieciešama, lai nodrošinātu ilgtspējīgu un kvalitatīvu elektroenerģijas sadales iekārtu ekspluatāciju, apsaimniekošanu un elektrības piegādi AS „Latvenergo” klientiem. Ekonomikas ministrija, lai realizētu nekustamā īpašuma vienotību Civillikuma 968.panta izpratnē, un, ņemot vērā, ka valstij piederošā zeme, kas atrodas AS „Latvenergo” valdījumā, ir reģistrēta zemesgrāmatā uz valsts vārda Ekonomikas ministrijas personā un uz tās atrodas zemesgrāmatā reģistrētas AS „Latvenergo” ēkas (būves), ir izstrādājusi Ministru kabineta rīkojuma projektu „Par valsts nekustamo īpašumu ieguldīšanu akciju sabiedrības „Latvenergo” pamatkapitālā”. Saskaņā ar iepriekš minēto 2013.gada 31.maijā AS „Latvenergo” akcionāru sapulcē tika nolemts lūgt Ministru kabinetam atļauju ieguldīt AS „Latvenergo” pamatkapitālā valstij piederošas 404 zemes vienības un 4 ēkas uz kurām atrodas AS „Latvenergo” īpašuma objekti (ēkas un būves). Par akciju sabiedrības „Latvenergo” pamatkapitāla palielināšanu lems akcionāru sapulce.Valsts zemes vienību ieguldīšanas rezultātā palielināsies AS „Latvenergo” pamatkapitāls un valstij piederošo AS „Latvenergo” akciju skaits.Enerģētikas likuma 19.panta viens divi prim daļa nosaka, ka energoapgādes komersantam ir tiesības veikt jebkura sava objekta rekon­strukciju vai modernizāciju, savlaicīgi par to informējot zemes īpašnieku. Savukārt tā paša likuma 23.pants trešā daļa nosaka pienākumu nekustamā īpašuma īpašniekam vai valdītājam nodrošināt iespēju energoapgādes komersanta personālam piekļūt pie attiecīgajā īpašumā, arī liegumzonā, slēgtā teritorijā vai ēkā esošajiem energoapgādes komersanta objektiem, lai veiktu šo objektu rekonstrukciju, renovāciju vai ar to ekspluatāciju saistītus darbus. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Rīkojuma projekts paredz atļaujas saņemšanu ieguldīšanai akciju sabiedrības „Latvenergo” pamatkapitālā valsts īpašumā esošas 404 zemes vienības un 4 ēkas ar kopējo platību 21,8078 ha, uz kurām atrodas akciju sabiedrības „Latvenergo” objekti. Kopējā valsts mantiskā ieguldījuma vērtība sastādīs Ls 614040. Zemes vienību ieguldīšana AS „Latvenergo” pamatkapitālā neietekmēs elektroenerģijas tarifus.Ieguldīšanas rezultātā palielināsies akciju sabiedrības „Latvenergo” pamatkapitāls un valstij piederošo AS „Latvenergo” akciju skaits.Rīkojuma projekta pielikumā nekustamo īpašumu saraksts (404 zemes vienības un 4 ēkas).  |
| 5. | Projekta izstrādē iesaistītās institūcijas | Akciju sabiedrība „Latvenergo” |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskarSabiedrības līdzdalība projekta izstrādē netika nodrošināta, jo projekts pēc būtības nemaina esošo regulējumu, bet palielinās AS „Latvenergo” pamatkapitālu un valstij piederošo AS „Latvenergo” akciju skaitu. Tas uzlabos elektroenerģijas sadales iekārtu ekspluatāciju, apsaimniekošanu un elektrības piegādi AS „Latvenergo” klientiem |
| 7. | Cita informācija | Nav |
| **II. Tiesību akta projekta ietekme uz sabiedrību** |
|  1. | Sabiedrības mērķgrupa | Akciju sabiedrība „Latvenergo” |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Ieguldīšanas rezultātā palielināsies akciju sabiedrības „Latvenergo” pamatkapitāls un valstij piederošo akciju sabiedrības „Latvenergo” akciju skaits, ar īpašuma valdījumu saistītos izdevumus apmaksā akciju sabiedrība „Latvenergo”. |
| 4. | Tiesiskā regulējuma nefinansiālā ietekme | Projekts šo jomu neskar  |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija |  Nav |

**III. –VII. Projekts šīs jomas neskar**

Iesniedzējs:

Ekonomikas ministrs D.Pavļuts

Vīza: Valsts sekretārs J. Pūce

29.08.2013.

645

I.Freimane, 67013229,

Ina.freimane@em.gov.lv;